1. **E fundeshi di fe:**
   * ***Skritura so / na Dios so e gloria.***
     + E reformadónan di e siglo 16 literalmente a kambia e mundu. Pero nan a aklará ku no tabatin nada speshal tokante di nan. Nan tabata hendenan tranformá dor di Dios. Pa e motibu aki, nan a deklará: “ Na Dios so e gloria.”
     + Kon e transformashon aki a wòrdu realisá den nan? Esaki tabata e lesamentu di e Palabra di Dios ku a ehekutá (aktua) e milager. Kiko e Beibel a hasi pa nan, i kiko e lo por hasi pa nos?
       1. E ta e fundeshi di fe.
       2. Dor di kere den Su promesanan nos ta renobá nos fe i kurashi.
       3. Su blachinan ta manera e fruta di e palu di bida.
       4. Briya goso, speransa i lus.
       5. E ta duna nos direkshon, siguridat, forsa i sabiduria.
       6. E ta animá nos ser físikamente, mentalmente, emoshonalmente i spiritualmente.
     + Den e tempunan skur ei, e Beibel a saturá nan bida na e punto di duna nan bida pa keda fiel na su siñansanan. Y awe, e ta saturá bo bida tambe?
   * **E Beibel disponibel na kada un.**
     + Tyndale (1494-1536) a inisiá(kuminsá) pa koregí e erornan di Wycleffe su Beibel (tradusí for di Latin), trahando un tradukshon direkto for di e idiomanan original. El a publiká e Tèstamènt Nobo tradusí for di Griego.
     + Miles Coverdale a kontinuá i a komplimentá(kompletá) Tyndale su trabou ku e tradukshon di e Tèstamènt Bieu for di e originalnan Hebreo. Asina, na 1535, e promé Beibel imprimí na Ingles a wòrdu publiká.
     + E vershon aki a sirbi komo e base pa e tradukshon di Beibel di mas hopi huzá entre papiadónan Ingles: e Vershon di King James, publiká na 1611.
     + Erasmus di Rotterdam, kende a publiká na e tempu ei e Tèstamènt Nobo na Griego (kual a sirbi komo e base pa tur e tradukshonnan di e Reformadónan).
     + Mientras e vershonnan Ingles di e Beibel tabata wòrdu prepará i publiká, otro reformadónan tambe a tradusí e Beibel den na idioma native:
       1. Martin Luther: German (1534)
       2. Pierre Robert Olivétan : French (1535)
       3. Brest Bible: Polish (1563)
       4. Casiodoro de Reina: Spanish (1569)
       5. Kralice Bible: Czech (1579)
       6. Jonas Bretkunas: Lithuanian (1579)
       7. Jurij Dalmatin: Slovenian (1584)
       8. Giovanni Diodati: Italian (1607)
       9. João Ferreira de Almeida: Portuguese (1691)
   * **E interpretadó di e Beibel.**
     + Ora ku Martín Lutero a lesa e Beibel promé na Latin, su bida a wòrdu transformá.
     + Segun ku el a bira dor di esaki su blachinan, é tabata konsiente ku un poder mas haltu tabata iluminando su mente. E Evangelio a bira bibu i efektivo. E tradishonnan skur a desvanesé(bira skur), i e grasia di Kristu a lanta. Ki poder a iluminá su mente?
     + E Spiritu Santu, e úniko interpretadó outorisá di e Beibel, tabata Esun Kende a revelá e bèrdatnan kontené den djé. Y e mesun Spiritu Santu ta duná na nos asina ku nos por komprendé esaki tambe! (Juan 14:26; 16:13).
     + For di e momentu ei tabata evidente ku lo no por tin ningun harmonia entre e tradishonnan siñá dor di e iglesia ofisial i e bèrdatnan kontené den e Beibel. E úniko regla di fe i kondukta ta kontené den e Beibel, i ta wòrdu revelá na nos dor di e Spiritu Santu.
2. **E fundeshi di salbashon:**
   * ***Solamente grasia / fe so / Kristu so*.**
     + Tres bèrdatnan fundamental ta sali for di Efesionan 2:8.
       1. Nos ta wòrdu salbá solamente pa grasia.
       2. E medionan pa logra grasia ta dor di fe so.
       3. Esaki ta e don di Dios, e don di Su Yiu: Kristu so.
     + Pa motibu di nos piká, nos ta wòrdu kondená na morto etèrno (Rom. 6:23a). Sinembargo, Dios a provee un manera pa paga nos debe i duna nos bida etèrno (Rom. 6:23b).
     + Ora ku Martin Lutero a deskubrí ku Kristu tabata su úniko fuente di salbashon, el a kuminsa prediká e bèrdat ei. Miles, kende a wòrdu kadená dor di e desepshonnan di e enemigu, a wòrdu librá i tranformá.
     + Ounke ku salbashon ta pòrnada, esaki su preis tabata infinito, i sufisiente pa tur (Juan. 3:16; Rom. 8:32).
   * **Krese den grasia.**
     + Durante di e Siglo Medio, hende tabata pensa tokante di gana nan salbashon ( i esun di nan antepasadonan ) dor di misanan, toronan, heridanan(leshonnan), peregrinashonnan...
     + Tur esaki tabata hasi doló(aflihí). Nunka e tabata sufisiente. Te ora ku nan a deskubrí e grasia di Kristu. For di e momentu ei nan a sinti berdaderamente liber. E libertat ei a guia nan pa despresiá e Lei, òf pa obedesé esaki?
     + Juan Wesley (1703-1791), un di e fundadónan di e Movementu Metodista, a wòrdu moví dor di lesa Lutero su introdukshon na Romanonan. Su fe nobo a gui’é pa buska kresementu den grasia.
     + Konsiente su mes di ta salbá dor di grasia no a gui’é pa despresiá e Lei, pero pa studi’é mas kuidadosamente, asina ku su bida lo ta kada bes mas i mas den harmonia ku e bida ku Kristu a spera di djé.